b'\n_START_ARTICLE_\nGrzegorz Stellak\n_START_PARAGRAPH_\nGrzegorz J\xc3\xb3zef Stellak (f\xc3\xb8dt 11. marts 1951 i P\xc5\x82ock, Polen) er en polsk tidligere roer._NEWLINE_Ved OL 1980 i Moskva vandt Stellak (sammen med Adam Tomasiak, Grzegorz Nowak, Ryszard Stadniuk og styrmand Ryszard Kubiak) en bronzemedalje for Polen i disciplinen firer med styrmand. \xc3\x98sttyskland og Sovjetunionen vandt guld og s\xc3\xb8lv. Ved de samme lege var Stellak en del af den polske otter, og han deltog ogs\xc3\xa5 ved b\xc3\xa5de OL 1972 i M\xc3\xbcnchen og OL 1976 i Montreal._NEWLINE_Stellak vandt desuden \xc3\xa9n VM-medalje, en s\xc3\xb8lvmedalje i toer med styrmand ved VM 1975 i Nottingham.'